rejauldu/bengali-wikipedia huggingface dataset:
সুনেত্রা গুপ্ত (জন্ম ১৫ মার্চ ১৯৬৫) একজন উপন্যাসিক ও অক্সফোর্ড বিশ্ববিদ্যালয়ের তাত্ত্বিক রোগতত্ত্ব বা মহামারি বিদ্যার অধ্যাপক। উনি ম্যালেরিয়া, এইচআইভি, ইনফ্লুয়েঞ্জা এবং মেনিনজাইটিসের জন্য দায়ী সংক্রামক রোগের এজেন্ট নিয়ে কাজ করছেন।http://www.bbc.co.uk/programmes/b01mw2d6 Sunetra Gupta on the Life Scientific  জীবনী সুনেত্রা গুপ্ত ভারতের কলকাতায় জন্মগ্রহণ করেন ও জীববিদ্যা নিয়ে প্রিন্সটন বিশ্ববিদ্যালয় থেকে স্নাতক হন। লন্ডন বিশ্ববিদ্যালয় থেকে উনি পিএইচডি সম্পূর্ণ করেন। উনি অধ্যাপক আদ্রিয়ান ভি এস হিলকে বিয়ে করেছেন।http://www.telegraph.co.uk/news/uknews/1344293/Oxford-scientist-wins-the-battle-for-her-reputation.html  বিজ্ঞানে সাফল্য সুনেত্রা গুপ্ত বর্তমানে অক্সফোর্ড বিশ্ববিদ্যালয়ের প্রাণিবিদ্যা বিভাগে তাত্ত্বিক রোগতত্ত্ব বা মহামারি বিদ্যার অধ্যাপক। উনি প্রিন্সটন বিশ্ববিদ্যালয়ে ইউরোপীয় অ্যাডভাইসরি বোর্ডের সদস্যা।   জ্যুলজিকাল সোসাইটি অফ লন্ডন ওনাকে বৈজ্ঞানিক পদকে ভূষিত করেছে। বৈজ্ঞানিক গবেষণার জন্য রয়েল সোসাইটির পক্ষ থেকে উনি রোজালিন্ড ফ্রাঙ্কলিন পুরস্কারে সন্মানিত হয়েছেন।  জুলাই ২০১৩ সালে মর্যাদাপূর্ণ রয়েল সোসাইটির গ্রীষ্মকালীন বৈজ্ঞানিক প্রদর্শনীতে মারি ক্যুরির মতন অগ্রগণ্য মহিলা বৈজ্ঞানিকদের সাথে তার ছবিও প্রদর্শন করা হয়।  লেখক হিসেবে সাফল্য সুনেত্রা গুপ্ত বাংলায় প্রথম লেখালেখি শুরু করেন। রবীন্দ্রনাথ ঠাকুরের কবিতা উনি ইংরেজিতে অনুবাদ করেন। ইংরেজিতে ওনার একাধিক উপন্যাস প্রকাশিত হয়েছে। অক্টোবর ২০১২ তে তার পঞ্চম উপন্যাস সো গুড ইন ব্ল্যাক দক্ষিণ এশীয় সাহিত্য বিভাগে ডিএসসি পুরস্কারের প্রাথমিক তালিকায় ছিল।   মেমোরিজ অফ রেইন উপন্যাসের জন্য ১৯৯৬ সালে উনি সাহিত্য অকাদেমি পুরস্কার পান।  উপন্যাস  দ্যা গ্লাসব্লোয়ার'স ব্রেথ (১৯৯৩)  মেমোরিজ অফ রেইন (১৯৯৪)  মুনলাইট ইনটু মারজিপান (১৯৯৫)  আ সিন অফ কালার (১৯৯৯)  সো গুড ইন ব্ল্যাক (২০০৯)  তথ্যসূত্র  বিষয়শ্রেণী:১৯৬৫-এ জন্ম বিষয়শ্রেণী:নারী ঔপন্যাসিক বিষয়শ্রেণী:বাঙালি গবেষক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:২১শ শতাব্দীর ভারতীয় ঔপন্যাসিক বিষয়শ্রেণী:বাঙালি লেখক বিষয়শ্রেণী:জীবিত ব্যক্তি বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী বিষয়শ্রেণী:ভারতীয় চিকিৎসাবৈজ্ঞানিক গবেষক বিষয়শ্রেণী:২০শ শতাব্দীর ভারতীয় অনুবাদক বিষয়শ্রেণী:বাঙালি রসায়নবিদ বিষয়শ্রেণী:কলকাতার বিজ্ঞানী বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:২১শ শতাব্দীর ভারতীয় বিজ্ঞানী বিষয়শ্রেণী:ভারতীয় নারী চিকিৎসাবৈজ্ঞানিক গবেষক বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় বিজ্ঞানী বিষয়শ্রেণী:পশ্চিমবঙ্গের নারী বিজ্ঞানী বিষয়শ্রেণী:পশ্চিমবঙ্গের লেখিকা বিষয়শ্রেণী:ভারতীয় নারী অনুবাদক বিষয়শ্রেণী:ভারতীয় নারী ঔপন্যাসিক বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:কলকাতার লেখক বিষয়শ্রেণী:২১শ শতাব্দীর ভারতীয় লেখিকা
ব্রোঞ্জপদক  পোলগাম্পোলা রালালাগে চামারি সারোজিকা কুমারিহামি (জন্ম: ২০ মার্চ, ১৯৮১) ওয়ারাকাপোলা এলাকায় জন্মগ্রহণকারী প্রথিতযশা শ্রীলঙ্কান প্রমিলা আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। এছাড়াও জাতীয় দলের অধিনায়কের দায়িত্বে ছিলেন। দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়েও পাশাপাশি ডানহাতে মিডিয়াম ফাস্ট বোলিং করে থাকেন চামারি পোলগাম্পোলা।   খেলোয়াড়ী জীবন  শ্রীলঙ্কার মহিলা টুয়েন্টি২০ আন্তর্জাতিক দলের অধিনায়করূপে ২০০৯ সালে তিনটি খেলা পরিচালনা করেন। তন্মধ্যে, একটি খেলায় জয় পায় তার দল, বাকী দুইটিতে পরাজিত হয়। ২০১৪ সালে ইনছনে অনুষ্ঠিত ১৭শ এশিয়ান গেমসের ব্রোঞ্জপদক বিজয়ী শ্রীলঙ্কা ক্রিকেট দলের অন্যতম সদস্য ছিলেন তিনি। ২০০৫ ও ২০০৯ সালের ক্রিকেট বিশ্বকাপে অংশ নিয়েছেন। আসন্ন ক্রিকেট বিশ্বকাপে ইনোকা রাণাবীরার অধিনায়কত্বে শ্রীলঙ্কা দলের সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।   তথ্যসূত্র    আরও দেখুন   ঈশানী কৌশল্যা  ২০১৭ মহিলা ক্রিকেট বিশ্বকাপ বাছাইপর্ব  ২০১৭ মহিলা ক্রিকেট বিশ্বকাপের দলসমূহ   বহিঃসংযোগ     বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:শ্রীলঙ্কান নারী ক্রিকেটার বিষয়শ্রেণী:শ্রীলঙ্কার নারী একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার নারী টুয়েন্টি২০ আন্তর্জাতিক ক্রিকেটার বিষয়শ্রেণী:শ্রীলঙ্কার নারী ক্রিকেট অধিনায়ক বিষয়শ্রেণী:এশিয়ান গেমসে ব্রোঞ্জপদক বিজয়ী শ্রীলঙ্কান বিষয়শ্রেণী:২০১৪ এশিয়ান গেমসের পদক বিজয়ী
সাদিয়া ইকবাল (জন্ম: ১৯৯৫) হচ্ছেন পাকিস্তানের একজন নারী ক্রিকেটার। ২০১৯ সালের অক্টোবরে তিনি সর্বপ্রথম বাংলাদেশের বিপক্ষে ক্রিকেট ম্যাচ খেলেন। ২০১৯ সালের ২৬শে অক্টোবর সাদিয়া বাংলাদেশের বিপক্ষে মহিলাদের টুয়েন্টি২০ আন্তর্জাতিক ম্যাচে অংশগ্রহণ করেছিলেন। আন্তর্জাতিক নারী দিবস উপলক্ষে আয়োজিত একদিনের আন্তর্জাতিক ম্যাচেও তিনি বাংলাদেশের বিপক্ষেই খেলেছিলেন। সাদিয়ার নাম ২০২০ আইসিসি মহিলা টি২০ বিশ্বকাপ-এ চলে এসেছিলো পাকিস্তান জাতীয় মহিলা ক্রিকেট দলের সদস্য হিসেবে।  তথ্যসূত্র  বিষয়শ্রেণী:পাকিস্তানি নারী ক্রিকেটার বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:ফয়সালাবাদ থেকে আগত ক্রিকেটার বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার বিষয়শ্রেণী:কমনওয়েলথ গেমসে পাকিস্তানের প্রতিযোগী বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে পাকিস্তানের প্রতিযোগী
এটি ভারতীয় উপমহাদেশের জলখাবারের তালিকা। জলখাবারগুলি ভারতীয় রন্ধনপ্রণালীর একটি উল্লেখযোগ্য দিক এবং মাঝে মাঝে জলখাবার গুলিকে  চাট  হিসাবে উল্লেখ করা হয়।  ভেল পুরি  আ  নাম  চিত্র  বিবরণ আম পাঁপড়  120px  একটি ঐতিহ্যবাহী ভারতীয় জলখাবার, এটি ফলের পাতলা পুর হিসাবে তৈরি হয়। আম, ঘনীভূত চিনি এক সঙ্গে মিশিয়ে  সূর্যের তাপে মিশ্রনকে শুষ্ক করা হয়। এটি দক্ষিণ ভারত, পূর্ব ভারত এবং উত্তর ভারতীয় রান্না একটি অংশ এবং উত্তর ভারত জুড়ে বিভিন্ন ধরনের আম পাঁপর পাওয়া যায় আপ্পাম  120px  ' অ্যাপাম  (, ) একটি প্যানকেক যার মধ্যে  চালের গুঁড়া এবং  দুধ রয়েছে। এটি কেরালা এবং তামিলনাড়ু দক্ষিণ ভারতীয় রাজ্যগুলিতে জনপ্রিয় খাবার। এটি শ্রীলঙ্কা তেও খুব জনপ্রিয়, যেখানে এটি সাধারণত ইংরেজি নাম দ্বারা "হপার" হিসাবে উল্লেখ করা হয়। |- | আদা || 120px || কেরালার একটি ঐতিহ্যগত খাবার এবং বিভিন্ন নামে খাবারটি তামিলনাড়ু ও কর্ণাটকে পাওয়া যায়। খাবারটি সন্ধ্যায় জলখাবার বা ব্রেকফাস্ট অংশ হিসাবে পরিবেশিত হয়। ভাজা নারকেল এবং চালের গুঁড়া  খাবারটির দুটি প্রধান উপাদান। |- | আনারসা || 120px || একটি প্যাস্ট্রি - জলখাবার মত সাধারণভাবে এই খাবারটি  হিন্দু উৎসব দিওয়ালি  সঙ্গে যুক্ত। এই জলখাবার পাওয়া যায়  মহারাষ্ট্র, কেন্দ্রীয় এবং উত্তর ভারত। খাবারের  উপাদানগুলো হল গুড় (চাকচিক্যহীন বেত চিনি) , চাল, পপি বীজ, এবং  ঘি  (স্পষ্টকরণ মাখন)। |- | আরিসেলু/আধিরাসাম'' 120px চালের আটা, ঘি, গুড় থেকে তৈরি একটি ঐতিহ্যগত মিষ্টি  ব ত নাম  চিত্র  বিবরণ তেলেভাজা (বাংলা) 120pxছবিটি বাংলার তেলেভাজার যা বিভিন্ন সবজি এবং বেয়শন দিয়ে তৈরি।  বিষয়শ্রেণী:ভারতীয় হালকা জলখাবার বিষয়শ্রেণী:ভারতীয় রন্ধনশৈলী সম্পর্কিত তালিকা বিষয়শ্রেণী:ভারতীয় ঝটপট খাবার
আকাইপুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের বনগাঁ – রানাঘাট লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার আকাইপুর স্টেশন রোডে অবস্থিত।   অবস্থান  আকাইপুর রেলওয়ে স্টেশন উত্তর চব্বিশ পরগণা জেলার আকাইপুরে অবস্থিত। এই স্টেশন থেকে পরবর্তী স্টেশন হল - মাঝেরগ্রাম রেলওয়ে স্টেশন এবং পূর্ববর্তী স্টেশন হল গোপালনগর রেলওয়ে স্টেশন।   ইতিহাস  শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। ১৮৮২-৮৪ সালে বেঙ্গল সেন্ট্রাল রেলওয়ে কোম্পানি দুটি লাইন নির্মাণ করেছিল: দমদম থেকে খুলনা পর্যন্ত বনগাঁ হয়ে, এখন বাংলাদেশে রয়েছে এই লাইনের কিছু অংশ। শিয়ালদহ রানাঘাট রেলপথ ও শিয়ালদহ বনগাঁ রেলপথের মধ্যে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।   রেলপথ  আকাইপুর রেলওয়ে স্টেশনটি নদীয়া জেলা ও উত্তর চব্বিশ পরগণা জেলার মধ্যে বিস্তৃত রাণাঘাট বনগাঁ রেলপথের মধ্যে অবস্থিত। এই রেলপথটি একক রেললাইন বা রেল ট্র্যাক দ্বার গঠিত।   পরিকাঠাম  স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। আকাইপুর রেলওয়ে স্টেশনে ১ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  আকাইপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ  গোপালনগর রেলওয়ে স্টেশনের রেলপথে বৈদ্যুতীক ট্রেন চলাচল করে।  রেল পরিষেবা  এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ ও রানাঘাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও নিরাপত্তার ব্যবস্থা  আকাইপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশনের কোড বা সংকেতিক নাম হল - এসটিবিবি। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।   তথ্যসূত্র    বহিঃসংযোগ   বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
আনেত্তে অলজোন একজন সুইডিশ শিল্পী যিনি ১৯৭১ সালের ২১শে জুন জন্ম গ্রহণ করেন; তিনি মূলত পরিচিত সুইডিশ পাওয়ার মেটাল ব্যান্ড নাইটউইশ-এর মূল ভোকাল হিসেবে। তিনি আগে অ্যালিসন অ্যাভেনিউ নামের একটি সুইডিশ ব্যান্ডের ভোকাল ছিলেন। তার গলার সীমা সোপরানো স্তরের। তিনি উইথইন টেম্পটেশন ব্যান্ডের শ্যারন ডেন আদেলের ও ইপিকা ব্যান্ডের সিমোনে সিমোনেরে একজন ভক্ত। ২০০৭ সালের প্রথমদিকে তিনি নাইটউইশ ব্যান্ডে যোগ দেন মূল গায়িকা হিসেবে। প্রায় ২০০০ প্রার্থী থেকে তিনি নির্বাচিত হন।   সঙ্গীত জীবনের পটভূমি  থাম্ব|বাম|250px| ২০০৮ সালে মেলবোর্নে নাইট উইশ ব্যান্ডের সাথে আনেত্তে অলজোন একটি সঙ্গীত পরিবারে জন্মগ্রহণ করেন ও ছোটবেলা থেকেই গান গাইছেন। তার মা তাকে জোর করে ওবোয় বাজাতে বলেছিলেন ৮ বছর ধরে।তিনি তার মায়ের ব্যান্ডের সাথে সফর করতেন ও মাঝে মাঝে গাইতেন তাদের সাথে।পরে তিনি বিভিন্ন ট্যালেন্ট শোতে অংশ নিতেন ও তাদের থেকে নানা প্রশংসার স্বীকৃতি লাভ করেন। মাত্র ১৭ বছর বয়সে তিনি একটি ব্যান্ডে যোগ দেন যার নাম টেক কাভার, যারা মূলত নানা ব্যান্ডের গান কাভার করত। এটা ছিল অল্প সময়ের জন্য তার পরে তিনি নানা ব্যান্ডের সাথে কাজ করেন। ২১ বছর বয়সে তিনি গ্রান্সল্যান্ড নামের রক ব্যান্ডে যোগ দেন। তিনি বিভিন্ন ব্যান্ডের সাথে কোরাস গান গাইতেন ও বিয়েতে গান করতেন। তিনি কন্সপাইরেসি নামের একটি অ্যালবামে অংশ নেন মাইকেল বরম্যানের সাথে। কোপেনহেগেন কনজারভেটরিতে তিনি তার গানের শিক্ষা লাভ করেন প্রাথমিক সময়ে একজন ব্যক্তিগত শিক্ষকের সহযোগিতায়।ম্যলমো সঙ্গীত বিশ্ববিদ্যালয়ে একজন ব্যক্তিগত শিক্ষকের কাছে তিনি বর্তমানে পড়ালেখা করছেন যখন দরকার হয়।  ডার্ক প্যাসন প্লে নামের অ্যালবামে তিনি প্রথম নাইটউইশ ব্যান্ডের সাথে গান করেন। এটা বের হওয়ার সাথে সাথেই অ্যালবামটি জার্মানি, ক্রোয়েশিয়া, ফিনল্যান্ড, সুইজারল্যান্ড ও হাঙ্গেরীতে প্রথম অবস্থানে চলে আসে ও আমেরিকাসহ ১৬টি দেশের শীর্ষ ১০০ গানের তালিকাতে চলে আসে। সারা বিশ্বে তা ১.৫ মিলিয়ন কপি বিক্রি হয়।   তথ্যসূত্র    বহিঃসংযোগ    Official site   myspace.com  বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি
তাসউইন গহর (স্ক্রিন নাম ইলোরা গহর) হলেন একজন বাংলাদেশী চলচ্চিত্র এবং টেলিভিশন অভিনেত্রী। তিনি মূলত একজন শিশুশিল্পী হিসেবে তিনি তার কর্মজীবন শুরু করেছিলেন। ১৯৭৯ সালের সূর্য দীঘল বাড়ী চলচ্চিত্রে শিশু চরিত্রে অভিনয়ের সুবাদে তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।   কর্মজীবন  ১৯৭৯ সালে সূর্য দীঘল বাড়ী চলচ্চিত্রে অভিনয়ের মাধ্যমে তিনি অভিনয় শুরু করেন। তিনি প্রথম নাটকে অভিনয় করেন আব্দুল্লাহ আল মামুনের রচনা ও আতিকুল হক চৌধুরীর প্রযোজনায় ‘তুমি সেই প্রজাপতি’তে। ১৯৮৯ সালে বিটিভিতে এ দুজনের রচনা ও প্রযোজনায় অভিনয় করেন ‘অসময়ের অতিথি’ নাটকে অভিনয় করে দীর্ঘ বিরতি নেন। দীর্ঘ বিরতি শেষে মোস্তফা সরওয়ার ফারুকীর ‘চড়ুইভাতি’ নাটক ও‘ব্যাচেলর’ ছবিতে অভিনয়ের মধ্যদিয়ে আবার ফিরে আসেন।   নির্বাচিত চলচ্চিত্র এবং নাটকসমূহ   সূর্য দীঘল বাড়ী - ১৯৭৯  গাঙচিল - ১৯৮০  নাত বউ - ১৯৮২  চড়ুইভাতি - ২০০২  ব্যাচেলর - ২০০৪  চিকেন টিক্কা মাসালা - ২০১০  মধুমতি - ২০১১  ছবিয়াল রিইউনিয়ন - ২০১৭  আব্বাস - ২০১৯  উনপঞ্চাশ বাতাস   পুরস্কার এবং মনোনয়ন   বছর  পুরস্কার  বিভাগ  চলচ্চিত্র  ফলাফল ১৯৭৯  জাতীয় চলচ্চিত্র পুরস্কার  শ্রেষ্ঠ শিশু শিল্পী  সূর্য দীঘল বাড়ী    তথ্যসূত্র    বহিঃসংযোগ       বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:বাংলাদেশী অভিনেত্রী বিষয়শ্রেণী:শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:জীবিত ব্যক্তি
আরকাই () ভারতের হিমাচল প্রদেশ রাজ্যের সোলান জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১০৪৫ মিটার (৩৪২৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আরকাই শহরের জনসংখ্যা হল ২৮৭৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে আরকাই এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হিমাচল প্রদেশের শহর ও নগর  en:Arki, India
right|thumb|রামধনু thumb|250px রংধনু বা রামধনু বা ইন্দ্রধনু হল একটি দৃশ্যমান ধনুকাকৃতি আলোর রেখা যা বায়ুমণ্ডলে অবস্থিত জলকণায় সূর্যালোকের প্রতিফলন এবং প্রতিসরণের ফলে ঘটিত হয়। সাধারণত বৃষ্টির পর আকাশে সূর্যের বিপরীত দিকে রামধনু দেখা যায়। রামধনুতে সাতটি রঙের সমাহার দেখা যায়। দেখতে রামের ধনুকের মতো বাঁকা হওয়ায় এটির নাম রামধনু।   কীভাবে তৈরি হয়  বৃষ্টির কণা বা জলীয় বাষ্প-মিশ্রিত বাতাসের মধ্য দিয়ে সূর্যের আলো যাবার সময় আলোর প্রতিসরণের কারণে বর্ণালীর সৃষ্টি হয়। এই বর্ণালীতে আলো সাতটি রঙে ভাগ হয়ে যায়। এই সাতটি রঙ হচ্ছে বেগুনী, নীল, আকাশি, সবুজ, হলুদ, কমলা ও লাল; এই রংগুলোকে তাদের আদ্যক্ষর নিয়ে সংক্ষেপে বলা হয়: বেনীআসহকলা। এই সাতটি রঙের আলোর ভিন্ন ভিন্ন তরঙ্গদৈর্ঘ্যের কারণে এদের বেঁকে যাওয়ার পরিমাণে তারতম্য দেখা যায়। যেমন লাল রঙের আলোকরশ্মি ৪২° কোণে বাঁকা হয়ে যায়। অন্যদিকে বেগুনী রঙের আলোকরশ্মি ৪০° কোণে বাঁকা হয়ে যায়। অন্যান্য রঙের আলোক রশ্মি ৪০° থেকে ৪২°'র মধ্যেকার বিভিন্ন কোণে বাঁকা হয়। এই কারণে রংধনুর রঙগুলোকে একটি নির্দিষ্ট সারিতে সবসময় দেখা যায়।  প্রাথমিক উজ্জ্বল রংধনুর একটু উপরে কম উজ্জ্বল আরেকটি গৌণ রংধনু দেখা যায়, যাতে রংগুলি বিপরীত পরিক্রমে থাকে। এই দুই ধনুর মধ্যবর্তী আকাশ (আলেক্সান্ডারের গাঢ় অঞ্চল) বাকি আকাশের থেকে একটু অন্ধকার হয়, তবে ভালো করে লক্ষ না করলে এই তারতম্য নজর এড়িয়ে যেতে পারে। thumb|যুগ্ম রংধনু ও অন্তর্বর্তী গাঢ় অঞ্চল   আরও দেখুন   চন্দ্রধনু   টীকা    তথ্যসূত্র                  বহিঃসংযোগ   বিষয়শ্রেণী:পদার্থবিজ্ঞান বিষয়শ্রেণী:আবহাওয়াবিজ্ঞান বিষয়শ্রেণী:বায়ুমণ্ডলীয় বিজ্ঞান
সুনীল রাস্তোগী (জন্ম ১৯৭৯) একজন ধারাবাহিক ধর্ষক যে অসংখ্য নাবালিকা মেয়েদের ধর্ষণের অভিযোগে ২০১৭ সালের ১৫ই জানুয়ারী গ্রেপ্তার হয়েছিল। ২০১৭ সালে তার গ্রেফতারের আগে রাস্তোগী কমপক্ষে ১৩ বছর ধরে স্কুল থেকে বাড়ি ফেরা মেয়েদের লক্ষ্য করে আসছিল। রাস্তোগী, পেশায় দর্জি। সে  উত্তরপ্রদেশের রামপুর অঞ্চলের লোক।  অপরাধ বিদ্যালয়ের নাবালিকা ছাত্রীরা যখন বাড়ি ফিরত, তখন রাস্তোগী তাদের প্রলুব্ধ করত। সে নাবালিকাটিকে তার বাবার বন্ধু বলে মিথ্যা পরিচয় দিত এবং তাদের কাপড় ও খাবার দিয়ে লোভ দেখাত। প্রতি শিশুর জন্য, সে একটি নতুন পোশাক সেলাই করে আনত এবং একটি নতুন মোড়কে উপহার নিত। হিন্দুস্তান টাইমসের মতে, রাস্তোগী "দুপুর ২টো থেকে বিকাল ৪টের মধ্যে স্কুল থেকে স্কুলে শিকারের সন্ধানে ঘুরঘুর করত" এবং সে তার সাথে মেয়েদের স্কুলের তালিকাও বহন করত। রাস্তোগী এমন শিকারদের বাছাই করত যারা তাদের দল থেকে আলাদা হয়ে বাড়ি ফিরছে। ২০০৪ সাল থেকে শুরু করে সে শত শত স্কুল ছাত্রীকে লাঞ্ছিত করেছিল বলে জানা গেছে।  রাস্তোগির একটা কুসংস্কার ছিল, সে অপরাধের চেষ্টা করার আগে লাল এবং নীল রঙের পোশাক পরত এবং বিশ্বাস করত যে সে এইভাবে চললে ধরা পড়বে না। সূত্র মতে, রাস্তোগি বিবাহিত ছিল এবং তার পাঁচটি সন্তান ছিল। রাস্তোগী, তার অপরাধের ধারা অনুযায়ী নাবালিকা স্কুলের মেয়েদের উপর হামলা করত, অপরাধ কার্যকর করার জন্য। সে কেবলমাত্র বিজোড় তারিখেই সম্পর্ক ক্রান্তি এক্সপ্রেস ধরত এবং শিকারের খোঁজে দিল্লি পৌঁছাত।  টাইমস অব ইন্ডিয়ার প্রতিবেদনে বলা হয়েছে যে, ২০০৪ সালে রাস্তোগি তার পরিবারসহ ময়ূর বিহার ছেড়ে যেতে বাধ্য হয়েছিল, সে সেইসময় প্রতিবেশীর মেয়েকে লাঞ্ছিত করার চেষ্টা করে ধরা পড়ে গিয়েছিল। পুলিশের সঙ্গে জিজ্ঞাসাবাদে, রাস্তোগি ২০০৪ সাল থেকে অপরাধ করার কথা স্বীকার করে এবং বলে যে সে কিছু মিথ্যা অজুহাতে মেয়েদের প্রলোভন দেখাত, তারপর তাদের নির্জন এলাকায় নিয়ে গিয়ে ধর্ষণ করত।   গ্রেফতার  ২০১৭ সালের জানুয়ারিতে দিল্লি পুলিশ যখন রাস্তোগিকে গ্রেফতার করেছিল, সে তখন তার পরিবারের সাথে উত্তরাখণ্ডের রুদ্রপুরে অবস্থান করছিল এবং সুযোগ মত দিল্লি আসছিল। এর আগে, এক নাবালিকাকে অপহরণ ও শ্লীলতাহানির ঘটনায় রাস্তোগী উত্তরাখণ্ডের হালদোয়ানিতে জেল খেটেছিল। ২০০৮ সাল থেকে, সে মাদক বহন এবং অপহরণ সংক্রান্ত মামলায় চারবার গ্রেপ্তার হয়েছিল। ২০১৭ সালের ১৫ই জানুয়ারী রাস্তোগী পূর্ব দিল্লির নিউ অশোক নগরের কাছে ধরা পড়ে। নিউ অশোক নগরে পুলিশ ৭ বছর বয়সী এক নাবালিকার ধর্ষণ মামলার তদন্ত করছিল। সেখানে একটি ক্লোজড সার্কিট টেলিভিশনে রাস্তোগীকে দেখা গিয়েছিল, ৭ বছরের নির্যাতিতা নাবালিকাটির সাথে কথা বলতে। সেখান থেকেই রাস্তোগীর পরিচয় জানা গিয়েছিল।  প্রতিক্রিয়া অভিযুক্ত শিশু ধর্ষক (পেডোফাইল) সুনীল রাস্তোগীর স্ত্রী তাকে আর দেখতে চান না।  তথ্যসূত্র  বিষয়শ্রেণী:ভারতীয় ধর্ষক বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি
right|thumb|200px|চংলং জেলার তুতসা নর্তক-নর্তকী চংলং জেলা হল ভারতের অরুণাচল প্রদেশ রাজ্যের একটি জেলা। এই জেলা লোহিত জেলার দক্ষিণে ও তিরপ জেলার উত্তরে অবস্থিত। ১৯৮৭ সালের ১৪ নভেম্বর তিরপ জেলাকে দ্বিখণ্ডিত করে এই জেলা গঠিত হয়েছিল। ২০১১ সালের জনগণনা অনুসারে, এই জেলা অরুণাচল প্রদেশের ১৬টি জেলার মধ্যে দ্বিতীয় সর্বাধিক জনবহুল জেলা (পাপুম পারে জেলার পরেই)।   ভূগোল  চংলং জেলার আয়তন , এই আয়তন ইন্দোনেশিয়ার লম্বক দ্বীপের প্রায় সমান।  চংলং জেলায় বৃষ্টিপাতের পরিমাণ বেশি। এই অঞ্চলে প্রচুর বন্যপ্রাণী দেখা যায়। জেলায় সমতল ও উচ্চভূমি দুইই আছে। সমতলের বেশিরভাগই দিহিং উপত্যকার অংশ। এখানে মাঝেমধ্যেই বন্যা হয়। নামদাফা জাতীয় উদ্যান এই জেলায় অবস্থিত।   অর্থনীতি  দিহিং শহর জেলার প্রধান মৎস্য উৎপাদন কেন্দ্র। তিনসুকিয়া, দুমদুমা, ডিগবই ও ডিব্রুগড় শহরে এখানকার মিষ্টি জলের মাছের যথেষ্ট চাহিদা আছে।   প্রশাসনিক বিভাগ  অরুণাচল প্রদেশ বিধানসভার ৫টি আসন এই জেলায় অবস্থিত: বরদুমসা, মিয়াও, নামপং, চংলং দক্ষিণ ও চংলং উত্তর। এগুলি সবই অরুণাচল পূর্ব লোকসভা কেন্দ্রের অংশ।  চংলং জেলা চারটি মহকুমায় বিভক্ত: চংলং, মিয়াও, জয়রামপুর ও বরদুমসা।   পরিবহন  এই জেলার রাস্তাঘাটের অবস্থা ভাল নয়। অয়েল ইন্ডিয়া নির্মিত রাস্তাটিই এখানকার প্রধান সড়কপথ।   জনপরিসংখ্যান  ২০১১ সালের জনগণনা অনুসারে, চংলং জেলার জনসংখ্যা ১৪৭,৯৫১। roughly equal to the nation of Saint Lucia. জনসংখ্যার হিসেবে এই জেলার স্থান ভারতের ৬৪০টি জেলার মধ্যে ৫৯৮তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৭.৯৬%। জেলার লিঙ্গানুপাতের হার প্রতি ১০০০ জন পুরুষে ৯১৪ জন নারী। জেলার সাক্ষরতার হার ৬১.৯%।  তুতসা, তাংসা, নোকট, চাকমা, সিংফো ও লিসু উপজাতির মানুষেরা এই জেলার প্রধান অধিবাসী। এছাড়া কিছু তিব্বতি জাতির মানুষও বাস করেন।Tibetans in Miao Elect Settlement Officer . Tibet.net (24 October 2003).Religion & CultureReligion & Culture হাজং ও বোড়ো উপজাতির মানুষও এখানে দেখা যায়।   ভাষা  জেলার প্রায় ৩০,০০০ মানুষ বিপন্ন সিনো-তিব্বতীয় ভাষায় কথা বলেন। এঁরা মূলত জেলার দক্ষি-পূর্বাঞ্চলে বাস করেন।   পর্যটন  জয়রামপুরের দ্বিতীয় বিশ্বযুদ্ধের কবরখানা এবং ভারত-মায়ানমার সীমান্তের সীমান্তশহর নামপং ও পাংসাউ গিরিপথ জেলার প্রধান দ্রষ্টব্য স্থল। এছাড়া বরদুমসার তিয়াস ও সিংফো উপজাতির সংস্কৃতিও পর্যটকদের অন্যতম আকর্ষণ। মিয়াও শহরের কাছে নামদাফা ব্যাঘ্র প্রকল্প রয়েছে।   পাদটীকা    বহিঃসংযোগ    Official web site of Changlang District   List of places in Changlang  বিষয়শ্রেণী:অরুণাচল প্রদেশের জেলা বিষয়শ্রেণী:চংলং জেলা বিষয়শ্রেণী:১৯৮৭-এ অরুণাচল প্রদেশে প্রতিষ্ঠিত বিষয়শ্রেণী:ভারতের সংখ্যালঘু ঘনীভূত জেলা
আল-রিগ্গাই () ফারওয়ানিয়া গভর্নরেটের একটি অঞ্চল। এটি কুয়েত সিটির দক্ষিণ-পশ্চিমে অবস্থিত। আল-রিগ্গাই এলাকা চতুর্থ এবং পঞ্চম রিং রোডের মধ্যে অবস্থিত। এটির চতুর্পার্শ্বের সীমানা আন্দালুস, আল-রাই, আরদিয়া এবং শুয়াইখ দ্বারা নির্ধারিত)। এই এলাকায় কোর্টস কমপ্লেক্স, পাবলিক অথরিটি ফর ইয়ুথ অ্যান্ড স্পোর্টস এবং দ্য অ্যাভিনিউস মল অবস্থিত। দ্য অ্যাভিনিউস মল কুয়েতের অন্যতম বৃহৎ বাজার। অঞ্চলটি পুরাতন এবং নতুন আল-রিগ্গাই এই দুটি ভাগে বিভক্ত।هيئة المعلومات المدنية - مناطق محافظة الفروانية  (আরবি)  তথ্যসূত্র  বিষয়শ্রেণী:নগর বিষয়শ্রেণী:কুয়েতের শহর
টিকিয়াপাড়া রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি টিকিয়াপাড়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২ কি.মি. দূরে স্টেশনটি অবস্থিত।  ইতিহাস হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।  দক্ষিণ পূর্ব রেলওয়ের টিকিয়াপাড়া রেলওয়ে স্টেশনে কার শেড অবস্থিত।  কোচিং ডিপো টিকিয়াপাড়া কোচিং ডিপোতে ২২টি ট্রেনে  প্রাথমিক বেস ট্রেন এবং ৬টি রাউন্ড ট্রিপ ট্রেনে রক্ষণাবেক্ষণ করা হয়। মোট কোচ ধারণ ক্ষমতা ৭৪৪টি কোচ। এই ডিপো থেকে রাজধানী এক্সপ্রেস এবং দুরন্ত এক্সপ্রেসের মত মর্যাদাপূর্ণ ট্রেন পরিচালনা করা হয়। কোচিং ডিপোটি পূর্ব রেলওয়ের হাওড়া বিভাগের অধীনে পরিচালিত।  তথ্যসূত্র   বিষয়শ্রেণী:হাওড়া জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হাওড়ার ভবন ও স্থাপনা বিষয়শ্রেণী:১৯০০-এ ভারতে চালু রেলওয়ে স্টেশন
সিন্ধি ভাষাসমূহ হলো সিন্ধি এবং এর নিকটতম ইন্দো-আর্য ভাষা। তারা ঐতিহ্যগতভাবে গুজরাটি বিবেচনা করা কিছু জাত অন্তর্ভুক্ত: ভাষা  ব্যবহারকারী  অঞ্চল(গুলি) সিন্ধি ৩৮,০০০,০০০ সিন্ধু কচ্চি ১,০৩১,০০০ কচ্ছ ও সিন্ধু মেমোনি ১,৮০০,০০০ কাঠিয়াওয়ার ও সিন্ধু লুয়াতি ৩০,০০০ ওমান যাদগলি ? দাশটিয়ারি কাউন্টি (ইরান) ক্ষেত্রানী ১০০,০০০ বেলুচিস্তান (পাকিস্তান) খোলোসী ১,৮০০ হোরমজগান প্রদেশ (ইরান) লাসি এবং সিন্ধি ভিল কখনও কখনও যোগ করা হয় তবে এটি সাধারণত সিন্ধি ভাষার উপভাষা হিসাবে যথাযথ বিবেচনা করা হয়। Ernst Kausen, 2006. Die Klassifikation der indogermanischen Sprachen (Microsoft Word, 133 KB) তবে জাণ্ডাভরা সিন্ধি বা গুজরাটি কিনা তা পরিষ্কার নয়।   আরো দেখুন    গুজরাটি ভাষাসমূহ   মন্তব্য    তথ্যসূত্র   বিষয়শ্রেণী:সিন্ধি ভাষা বিষয়শ্রেণী:Category:সিন্ধি ভাষার বহিঃসংযোগ থাকা নিবন্ধ
দিদারুল আলম চৌধুরী বাংলাদেশের কক্সবাজার জেলার রাজনীতিবিদ কক্সবাজার-৩ (সদর-রামু) আসনের সাবেক সংসদ সদস্য।   প্রাথমিক জীবন  দিদারুল আলম চৌধুরী কক্সবাজারের রামু উপজেলার দক্ষিণ মিঠাছড়ি ইউনিয়নে জন্মগ্রহণ করেন।   রাজনৈতিক ও কর্মজীবন  দিদারুল আলম চৌধুরী ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন। জুন ১৯৯৬ সালের সপ্তম জাতীয় সংসনে তিনি স্বতন্ত্র ভাবে অংশ নিয়ে পরাজিত হন। উল্লেখ্য,তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন চট্টগ্রাম-১৮ আসন থেকে স্বতন্ত্র প্রার্থী হিসেবে নির্বাচন করেন এবং বাংলাদেশ জাতীয়তাবাদী দলের প্রার্থীর কাছে অল্পসংখ্যক ভোটে পরাজিত হন। ১৯৮৫ সালে তিনি রামু উপজেলার প্রথম উপজেলা চেয়ারম্যান হিসেবে নির্বাচিত হয়েছেন।১৯৭৩ সাল থেকে ১৯৮৪ সাল পর্যন্ত দক্ষিন মিঠাছড়ি ইউনিয়ন পরিষদের চেয়ারম্যান হিসেবে দায়িত্ব পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কক্সবাজার জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য https://ramu.coxsbazar.gov.bd/bn/site/page/qlGD-%E0%A6%AA%E0%A7%82%E0%A6%B0%E0%A7%8D%E0%A6%AC%E0%A6%A4%E0%A6%A8-%E0%A6%AA%E0%A6%B0%E0%A6%BF%E0%A6%B7%E0%A6%A6-%E0%A6%9A%E0%A7%87%E0%A7%9F%E0%A6%BE%E0%A6%B0%E0%A6%AE%E0%A7%8D%E0%A6%AF%E0%A6%BE%E0%A6%A8%E0%A6%97%E0%A6%A3